Vejdæmningen med sluse blev opført i 1765 af kammerherre Niels Juel for at tørlægge Vejlen og skabe græsningsarealer. Nytårsnat 1904 brød havet gennem dæmningen, som dog blev genopbygget året efter, men Vejlen blev aldrig helt tør igen. Op gennem 1900-tallet var områdets fugleliv præget af intensiv jagt. I 1997 blev 60 hektar opkøbt af Fyns Amt med henblik på at forbedre levevilkår for dyr og planter samt at give gæster bedre adgang. Ved overtagelsen blev området jagtfrit. Siden har fuglelivet udviklet sig i frihed, og Tåsinge Vejle er i dag en af de fineste fuglelokaliteter i landet. Området er en del af Natura 2000 -område nr. 127 Sydfynske Øhav